 SUGESTII PRIVIND INTERPRETAREA PRAGMA-RETORICA A DISCURSULUI ELECTORAL LILIANA IONESCU-RUXANDOIU 1 Câteva preliminarii teoretice Prezentarea de fata se întemeiaza pe câteva reflectii asupra cadrului teoretic si metodologic în care se înscrie analiza discursului Am încercat apoi sa ilustrez posibilitatile pe care le ofera una dintre orientarile actuale: pragma-retorica, prin comentarea unor exemple reprezentative pentru discursul electoral televizat, forma tipica a discursului politic modern Sugestia unei astfel de prezentari este o consecinta a discutiilor preliminare privind realizarea unui proiect european, în care sunt implicate 15 tari (printre care si România), având ca obiect cercetarea discursului parlamentar Alaturi de metodele cantitative de analiza, doua sunt abordarile calitative de baza recomandate: abordarea pragma-retorica si analiza discursului (aspecte ale enuntarii, ale dialogului, argumentarea, aspecte textuale si retorice) Lasând la o parte suprapunerile partiale dintre cele doua tipuri de abordare mentionate, voi încerca sa formulez câteva comentarii în legatura cu prima dintre acestea Termenul pragma-retorica confirma actualitatea paradigmei interdisciplinaritatii impusa în cercetare în a doua parte a secolului trecut, sugerându-ne însa nu numai posibilitatea de cooperare între domenii diverse ca obiect, care apartin fie aceleiasi arii mai largi (stiinte umaniste, de exemplu; cf sociolingvistica sau psiholingvistica), fie unor arii diferite (stiinte umaniste - stiinte exacte; cf lingvistica matematica), ci si deschiderea - de data mai recenta - spre un anumit tip de eclectism teoretic si metodologic, rezultat al cooperarii între subdomenii cu obiect, în esenta, similar (de ex , limbajul; vezi si pragma-stilistica) În cazul pragma-retoricii, un asemenea eclectism îsi gaseste justificarea în faptul ca ambele discipline au ca obiect utilizarea concreta a limbii, conceputa într-o maniera similara, din perspectiva intentiei emitatorului de a produce un anumit efect asupra receptorului G Leech este, de altfel, primul care subliniaza ideea ca abordarea pragmatica a limbajului este de tip retoric si distinge, în interiorul modelului de pragmatica generala pe care îl propune, între o retorica interpersonala (bazata pe principiile cunoscute: principiul cooperativ, al politetii, al ironiei etc ) si o retorica textuala (bazata, de asemenea, pe o serie de principii: al procesibilitatii, claritatii, economiei, expresivitatii, dar destul de imprecis definita) (Leech, 1983: 11, 15-16) O apropiere între cele doua discipline este facilitata si de încercarile moderne de redefinire a retoricii Fata de teoriile clasice, care limiteaza sfera retoricii la anumite tipuri de discurs (oratorie de diverse tipuri, discurs literar), punând accent pe metoda retorului si pe discurs în sine, teoriile moderne definesc retorica drept discurs situat (deci produs într-un anumit tip de situatie), admitând ca orice forma de discurs uman este, în ultima instanta, retorica În aceste conditii, activitatea retorica nu este unidirectionala (concentrata la polul emiterii) si autonoma, ci are caracterul unei tranzactii, implicând procese complexe de interactiune între emitator si receptor(i)/auditor(i), în care se construiesc si se coreleaza, în mod specific, identitatile participantilor, în functie de circumstante de ordin general (Lucaites, Condit, Caudill, 1999: 214-215) Daca încercam sa punem în relatie pragmatica si retorica, observam câteva corespondente: (1) În pragmatica se vorbeste despre situatia de comunicare, în cazul retoricii - despre situatia retorica (Bitzer, 1999), cea care genereaza discursul (discursul este deci înteles ca reactie/raspuns la o situatie de un anumit fel) Considerând discursul electoral mediatizat, situatia de comunicare este complexa Exista cel putin doua planuri care o definesc: (a) cel al spatiului în care e produs (studioul TV), implicând un sistem de relatii între participantii la emisiune (moderator - rol initiativ/candidat - rol responsiv; candidat - candidat (în secventele de drept la replica); moderator - eventualii invitati din studio; (b) cel al relatiei participantilor cu telespectatorii Situatia retorica se defineste prin circumstantele generale care constituie sursa si temeiul activitatii discursive (alegerile) (2) Exista genuri discursive (Bakhtin, 1984), forme de organizare a vorbirii (dezbatere, interviu, expunere, predica, bârfa etc ), reflectând cadrele, schemele si scenariile functionale într-o anumita comunitate (Goffman, 1974), si genuri retorice: deliberativ, forensic, epidictic În cazul ales pentru discutie, pragmatic este vorba despre un discurs de granita: dezbatere (în care secventele expozitive mai ample pot alterna cu cele de discutie propriu-zisa), dar cu o latura de spectacol (cu elemente de conversatie curenta); retoric, este vorba despre un discurs, în esenta, deliberativ, dar cu elemente de discurs forensic (candidatii îsi aduc reciproc acuzatii si încearca sa contracareze acuzatiile formulate de adversari) si epidictic (demonstrativ, îndeosebi în raport cu publicul, si, pe alocuri, ceremonial) (3) Se poate stabili o corespondenta între resursele pragmatice si cele retorice de construire a discursului Daca în pragmatica se distinge între enuntarea delocutiva (neutra), elocutiva (orientata asupra emitatorului) si alocutiva (orientata asupra receptorului), retorica distinge între logos (componenta ideatica), ethos (componenta credibilitatii, legata de imaginea de sine) si pathos (componenta legata de reactia emotiva) Evident, cele doua serii de categorii structurale îsi distribuie în mod paralel aceleasi resurse lingvistice Numai ca prima serie este definita în raport cu mecanismele concrete de functionare a proceselor comunicative, în timp ce a doua se defineste în raport cu nivelurile la care se organizeaza continuturile transmise De exemplu, daca ne raportam la un anumit aspect lingvistic, cum ar fi folosirea persoanelor gramaticale, pragmatica defineste anumite uzuri drept strategice, urmarind consecintele acestora asupra structurarii ulterioare a discursului, în timp ce retorica le interpreteaza din perspectiva efectelor asupra destinatarului(ilor) Pragmatica este predominant descriptiva, sub aspect formal si functional, pe când retorica este predominant evaluativa Analiza pragma-retorica se concentreaza asupra definirii unor aspecte privind nivelul macro-, respectiv, microstructural al discursului Pentru nivelul macrostructural, sunt relevante: respectarea sau încalcarea normelor si constrângerilor institutionale, orientarea discursului (consensuala/confruntativa, concepute scalar; eventuala mediere a posibilelor conflicte), modul de gândire reflectat (rational/emotional), tipuri de argumentare si de argumente; structurarea ansamblului discursiv (forme monologice/dialogice; în al doilea caz, distributia rolului de emitator: reguli generale si încalcari ale acestora, tipurile preponderente de perechi de adiacenta etc ) Pentru nivelul microstructural sunt relevante: tehnicile de monitorizare a discursului, cuvinte cheie si clisee, structuri metadiscursive, tipuri de modalizare, conectori logici si pragmatici, strategii ale politetii, uzul strategic al structurilor parantetice etc 2 Sugestii pentru un studiu de caz Pentru a ilustra câteva dintre consecintele constatarilor prezentate asupra modalitatilor concrete de abordare pragma-retorica a discursului, am ales un fragment din dezbaterea electorala care a avut loc la 19 noiembrie 2004, la postul de televiziune Antena 1, în cadrul ciclului Seara presedintilor, moderator fiind Gabriela Vrânceanu Firea (GVF) Am urmarit numai interventiile a trei candidati: Corneliu Vadim Tudor (CVT), Adrian Nastase (AN) si Traian Basescu (TB), legate de doua teme propuse de moderatoare: "Daca veti ajunge sa conduceti România, cum se va pozitiona tara noastra, în timpul mandatului dumneavoastra, fata de SUA si fata de UE?" si "Ce anume cunostinte aveti despre Tratatul de la Roma si despre Constitutia Europeana, adoptata recent tot la Roma si care va deveni, fireste, si Constitutia noastra?" Fiind vorba despre un discurs electoral mediatizat, situatia de comunicare implica multiple tipuri de raporturi: în afara candidatilor la presedintie si a moderatoarei, în studio se afla si sustinatori ai candidatilor, membri ai partidelor din care fac parte acestia, iar la un moment dat intervin cu declaratii si sfaturi (fara a fi prezenti în studio) cei doi presedinti anteriori (Ion Iliescu si Emil Constantinescu) Câteva observatii asupra organizarii discursului (A) La nivel macrostructural: (a) Exista o serie de norme ale desfasurarii emisiunii, comunicate de la început participantilor, prin care se urmareste sa li se acorde sanse egale de manifestare În raport cu pozitia fata de aceste norme, apar deosebiri nete între participanti AN se conformeaza normelor, solicitând moderatoarei un drept la replica (dupa interventia lui TB) si admitând propunerea acesteia de a da mai întâi un raspuns la întrebarea adresata tuturor participantilor: AN: As vrea sa va rog sa-mi acordati si un drept la replica pe aceasta chestiune, care nu este nu era legata de întrebare (semnalarea infractiunii adversarului - n n LIR) GVF: Sa încheiem sa închidem cercul privind Constitutia Uniunii si pe urma, daca doriti, dreptul la replica AN: Sigur TB nu se conformeaza decât partial normelor; încalcarea acestora se face cu autoritate, fara explicatii suplimentare În raspunsul privind Constitutia UE, extrem de sumar si nerelevant, introduce o ampla secventa de atac la adresa adversarului, sub pretextul ca nu si-a folosit integral timpul de raspuns acordat Dupa replica lui AN, intervine intempestiv, întrerupând-o pe moderatoare si netinând seama de avertismentele acesteia: GVF: Vorbeam despre TB: Este vorba despre furt, doamna Vrânceanu, pentru ca banii acestia de care sunt scutiti acum GVF: Va mâncati din timp, sa stiti! TB: Iacubov si altii, sunt bani care CVT nu numai ca nu respecta normele, dar face si comentarii asupra acestora: în întrebarile care ni s-au dat nu erau prevazute aceste întrebari Astea-s întrebari capcana! În plus, îi aduce reprosuri moderatoarei pentru modul în care conduce dezbaterea, acuzând-o, între altele, de partinire: refuz sa particip la mascarada pe care o instrumentati; din timpul emisiunii ati schimbat regulile jocului; eu va spun ca nu procedati corect! Mai mult, îsi aroga rolul acesteia, adresându-i întrebari: Cine a scris muzica si versurile Imnului Uniunii, doamna GVF? Toate aceste comportamente evidentiaza diferente de ethos între participanti Se pune problema în ce proportie este monstratio si în ce proportie captatio (Charaudeau, 2005: 48), altfel spus, care este relatia dintre dorinta sincera de credibilitate si spectacol (vezi si remarca adresata de GVF lui CVT: v-am lasat sa va faceti show-ul) (b) Este evident ca dubla raportare: la situatia retorica si la situatia concreta de comunicare, conduce spre predictia unei interactiuni de tip competitiv, a carei evolutie se înscrie pe o curba variabila, cu momente de acutizare a conflictului si de relativ calm, moderatoarei revenindu-i adesea rolul de mediator, nu în sensul încercarii de a realiza un acord, fie si partial, fiindca aceasta nu corespunde caracterizarii genului discursiv, ci în sensul încercarii de a-i determina pe participanti sa respecte regulile jocului Dat fiind cadrul mediatic special, ne asteptam ca, în ansamblu, discursurile la care ne referim sa combine, în proportii diferite, componenta agonistica (de competitie), realizata adesea în forme de opozitie (antagonistice), cu cea histrionica Proportia combinarii acestor componente se leaga direct de aceea dintre aspectele discursive retorice, care tin de logos, ethos si pathos (B) La nivel microstructural: Distributia formelor de persoana (a pronumelor si verbelor) în raspunsurile celor trei candidati la întrebarea privind relatiile de perspectiva ale României cu SUA si UE ne permite câteva constatari În interventia lui CVT, pers I sg (eu e prezent în deschidere) apare în alternanta cu I pl , forma preponderenta Prima este prezenta în secventele care trimit la cadrul concret al enuntarii (eu m-as referi; va spun), în asociere cu verbe dicendi, deci cu functie metalingvistica; prin cealalta forma, vorbitorul se autositueaza mai ales ca purtator de cuvânt al partidului pe care îl reprezinta (noi nu ne numim; am facut dovada, l-am facut membru, politica noastra, vrem în Europa) Alte enunturi la pers I pl par a transmite o semnificatie gnomica (Avem nevoie de UE; Avem nevoie de acesti uriasi), în masura în care posibilul modalizator epistemic (cred sau consider) este omis Semnificatia este subliniata prin atasarea câte unui argument, evaluativ, ca în afirmatia: În întunericul care se profileaza la începutul sec XXI si al mileniului III, este cel mai luminos proiect sau de autoritate, ca în: va spun ce zicea Napoleon Bonaparte pe Sf Elena: "Eu mor, dar las în urma mea doi uriasi în leagan: Rusia si America" Persoana I apare însa si în clisee de tipul Fratii nostri din Basarabia si Bucovina sau fratele nostru Ilie Ilascu, menite sa sugereze implicarea emotionala a vorbitorului si sa produca un efect similar asupra auditorilor La TB, discursul incluzând pers I pl (prin raportare la partidul pe care îl conduce: avem ca obiectiv; prioritatile noastre) alterneaza cu cel impersonal În ultimul caz, se remarca frecventa modalizarii deontice (trebuie (sa)) Motivarile pentru schita de politica externa propusa, sumare si conventionale, sunt încheiate ezitant: Cam aici s-ar situa prioritatile noastre de politica externa Accentul cade însa pe precizarile urmatoare, care constrasteaza cu afirmatiile precedente, lipsite de relief Formularea este tot impersonala, puternic modalizata prin repetarea lui trebuie, dar intervine si pers a II-a cu valoare generala: Deasupra tuturor însa trebuie sa stea modul în care faci politica externa Ea trebuie facuta cu demnitate, fara a da contracte pentru a face poze cu lideri politici din toata lumea, ci având performanta la tine acasa Cel vizat este, în mod neambiguu, AN, la actiuni concrete ale caruia se face referire Este evidenta exploatarea presupozitiilor (cf [politica] trebuie facuta cu demnitate ›› nu s-a facut asa; fara a da contracte ›› s-au dat contracte; ci având performanta ›› nu a existat performanta) AN vorbeste la pers I sg (voi conduce tara; am sustinut; am reusit; voi sustine; voi continua) Abia spre final, dupa referirea la echipa care îl va ajuta, apare pers I pl (echipa noastra), cu o semnificatie inclusiva ambigua (noi = eu si ceilalti din echipa sau eu si ceilalti din PSD) Cealalta ocurenta a pers I pl face evident trimitere la români (România), în general, dar ea apare într-un enunt în care accentul cade pe formularea impersonala a unui deziderat general (de remarcat aceeasi coloratura gnomica, observata si la CVT): este important ca liderul tarii sa fie un om care sa nu jigneasca liderii occidentali, sa aiba relatii bune cu liderii tarilor din aceasta UE, cu care este absolut natural ca noi sa avem o relatie consolidata, puternica, eficienta Ca si în cazul interventiei lui TB, desi impersonal, enuntul are o tinta concreta, nementionata, dar transparenta Schimbarea persoanei (I sg /III impers ) subliniaza si aici opozitia dintre ethosul vorbitorului (a carui credibilitate este argumentata prin fapte - enunturile la pers I sg fac referire fie la trecut, fie la viitor, subliniindu-se însa ideea de continuitate: voi continua, continuitate, în continuare) si ethosul contracandidatului, a carui credibilitate este atacata dur Într-o formulare sarcastica, adaugata dupa interventia moderatoarei, sub protectia indefinirii referentului, care asigura pastrarea aparentelor, vorbitorul face trimitere la trasasturi strict personale atribuite adversarului: grosolania, lipsa manierelor: Liderii straini sa nu ne bata obrazul noua datorita obrazului gros al unora dintre cei care nu stiu sa vorbeasca 3 Observatii finale Schita de analiza prezentata reflecta utilizarea unui ansamblu relativ limitat si similar de mijloace lingvistice, cu efecte diferite, determinate de proportia în discurs si de distributia cotextuala Interventiile lui CVT si TB reflecta doua strategii de manipulare populista a audientei: prima - bazata pe concentrarea elementelor retorice, menita sa stimuleze reactia afectiva a publicului (pathos), cealalta - bazata pe aparenta de obiectivare a afirmatiilor (pseudo-logos) Interventia lui AN evidentiaza un ego hipertrofiat, individualist; manipularea audientei mizeaza pe sublinierea propriei credibilitati si pe pseudo-obiectivarea judecatilor despre adversar (ethos retoric) Interventiile discutate ilustreaza confruntarea dintre trei tipuri de ethos-uri individuale construite: umanist si justitiar, al caracterului si fermitatii si, respectiv, al seriozitatii si competentei (pentru tipologie, vezi Charaudeau, 2005: 113-114) Referinte Bakhtine, M , 1984, "Les genres du discours", în Esthétique de la création verbale, Paris, Gallimard, p 265-308 Bitzer, L F , 1999, "The Rhetorical Situation", în Lucaites, Condit, Caudill, p 217-225 Charaudeau, P , 2005, Le discours politique Les masques du pouvoir, Paris, Vuibert Goffman, E , 1974, Frame Analysis An Essay on the Organization of Experience, New York - Hagerstown - San Francisco - Londra, Harper and Row Leech, G , 1983, Principles of Pragmatics, Londra - New York, Longman Lucaites, J L , C M Condit, S Caudill (eds ), 1999, Contemporary Rhetorical Theory A Reader, New York -Londra, The Guilford Press 